മട്ടന്നൂര് ബസ് സ്റ്റാന്ഡിന് സമീപം മാലിന്യം തള്ളി മട്ടന്നൂര്: മട്ടന്നൂര് ബസ് സ്റ്റാന്ഡിന് സമീപം പൊതുസ്ഥലത്ത് ഹോട്ടലില് നിന്ന് ചാക്കു കണക്കിന് മാലിന്യം തള്ളി. കഴിഞ്ഞ ദിവസം രാത്രിയാണ് വാഹനത്തില് മാലിന്യം കൊണ്ടുവന്നു തള്ളിയത്. പാനൂര് കൂത്തുപറമ്ബ് റോഡിലുള്ള എഎഫ്സി റസ്റ്റോറന്റിലെ ഭക്ഷണാവശിഷ്ടങ്ങളും പ്ലാസ്റ്റിക്കും അടക്കമുള്ള മാലിന്യങ്ങളാണ് നഗരമധ്യത്തില് തള്ളിയത്. മാലിന്യം കൊണ്ടുവന്ന വാഹനം പിടികൂടുന്നതിനായി മട്ടന്നൂര് പോലീസും ഇരിട്ടി ആര്ടിഒയും നടപടി തുടങ്ങി. രണ്ടാഴ്ച മുമ്ബ് പത്തൊമ്ബതാം മൈലിലെ സ്ഥാപനത്തില് നിന്നുള്ള മാലിന്യം തള്ളിയ വാഹനം പോലീസ് സഹായത്തോടെ കസ്റ്റഡിയിലെടുക്കുകയും 50,000 രൂപ പിഴ ചുമത്തുകയും ചെയ്തിരുന്നു. നഗരസഭാ പ്രദേശങ്ങളില് രാത്രി മാലിന്യം തള്ളുന്നവരെ കണ്ടെത്താന് നഗരസഭാ ആരോഗ്യ വിഭാഗത്തിന്റെ പ്രത്യേക സ്ക്വാഡ് പ്രവര്ത്തിക്കുന്നുണ്ട്.